Infoboks

Hvis Dinamo Zagreb og FC Zürich fejler i Europa League torsdag får Danmark en ekstra Champions League-plads i 2020/21-sæsonen, skriver Ritzau.

Lige nu har Superligaen én plads i Champions League-kvalifikationen og tre pladser i Europa League-kvalifikationen, men det kan ændre sig fra 2020/21-sæsonen.

Det skriver Ritzau torsdag.

Danmark kan således fra 2020/21 får to pladser i Champions League-kvalifikationen og tre pladser i Europa League-kvalifikationen, hvis både FC Zürich og Dinamo Zagreb fejler i Europa League torsdag aften.

Dinamo Zagreb skal ryge ud mod Viktoria Plzen, der vandt det første opgør med 2-1 på hjemmebane, hvis Danmark skal holde Kroatien bag sig på UEFA koefficient-rangliste.

Skulle Zagreb gå videre mod Plzen, er der stadig den mulighed, at kroaterne taber begge opgør i ottendedelsfinalen. Da vil der falde en ektra CL-plads af til Danmark. Går Zagreb i ottendedelsfinalen og får bare en uafgjort i de to kampe, kan Danmark ikke overhale Kroatien på ranglisten.

Samtidigt skal Andreas Maxsøs FC Zürich tabe i Napoli. En uafgjort vil ifølge Ritzau således sende Schweiz forbi Danmark. Det første opgør endte 3-1 til italienerne.

Får Danmark den ekstra Champions League-plads, vil det dog være en yderst bumlet vej til det forjættede gruppespillet. Den danske toer vil således skulle gennem tre runder af den såkaldte League Path, hvor der spilles om kun to pladser i gruppespillet.